Document ID: 32004D0554

ROZHODNUTIE KOMISIE
z 9. júla 2004
o doplnení prílohy E smernice Rady 91/68/EHS a prílohy I rozhodnutia 79/542/EHS, ktoré sa týkajú aktualizácie modelových zdravotných certifikátov pre ovce a kozy
(oznámené pod číslom dokumentu K(2004) 1926)
(Text s významom pre EHP)
(2004/554/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 72/462/EHS (1) zo dňa 12. decembra 1972 o problémoch spojených so zdravotnými a veterinárnymi prehliadkami pri dovoze hovädzieho dobytka, oviec, kôz a prasiat, čerstvého mäsa alebo mäsových výrobkov z tretích krajín, a hlavne na článok 11 odsek 2 tejto smernice,
so zreteľom na smernicu Rady 91/68/EHS zo dňa 28. januára 1991 o zdravotnom stave zvierat, ktorou sa riadi obchodovanie s ovcami a kozami (2) v rámci spoločenstva, a hlavne na článok 14 odsek 2 tejto smernice,
keďže:
(1)
Model veterinárneho certifikátu pre obchodovanie s ovcami a kozami v rámci spoločenstva na účely chovu je predpísaný ako model III prílohy E smernice 91/68/EHS.
(2)
Model veterinárneho certifikátu pre dovoz domácich oviec a kôz z tretích krajín predpísaný ako „OVI-X“ v časti 2 prílohy I smernice Rady 79/542/EHS zo dňa 21. decembra 1976, ktorá zostavuje zoznam tretích krajín alebo častí tretích krajín a predpisuje podmienky pre zvieratá, verejné zdravie a veterinárnu certifikáciu pre dovoz určitých živých zvierat a ich čerstvého mäsa (3) do spoločenstva.
(3)
V súlade s časťou I kapitoly A v prílohe VIII a kapitoly E v prílohe IX nariadenia (ES) č. 999/2001 Európskeho parlamentu a Rady zo dňa 22. mája 2001, ktoré stanovuje pravidlá pre prevenciu, kontrolu a vyhubenie niektorých prenosných spongiformných encefalopatií (4), sa určité požiadavky na obchodovanie s ovcami a kozami a ich dovoz na účely chovu zmenili, aby odrážali aktívnejší prístup k vyhubeniu scrapie.
(4)
Je nutné zosúladiť zdravotný certifikát zvierat model III v prílohe E smernice 91/68/EHS a modelový certifikát OVI-X v prílohe I rozhodnutia 79/542/EHS s aktualizovanými pravidlami.
(5)
Preto je nutné, aby smernica 91/68/EHS a rozhodnutie 79/542/EHS sa v tomto zmysle doplnili.
(6)
Opatrenia uvedené v tomto rozhodnutí sú v súlade s názorom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Model III v prílohe E smernice 91/68/EHS sa nahrádza textom v prílohe I tohto rozhodnutia.
Článok 2
Model OVI-X v časti 2 prílohy I rozhodnutia 79/542/EHS sa nahrádza textom v prílohe II tohto rozhodnutia.
Článok 3
Toto rozhodnutie nadobúda účinnosť od 1. júna 2004.
Článok 4
Toto rozhodnutie je určené členským štátom.
V Bruseli 9. júla 2004

Labels: 3
6